Pènsilvània Pennsylvania 2010 pènsilvàniani Ła Pènsilvània ła ze un stato de i Stati Unii nordorientałi. Ła konfina a nord ko el stato de Nòva Iòrk, a est ko keło de Novo Žersi, a sudest ko keło de Dèłauer, a sud ko keło de Mèriłend, a sudovest ko keło de Virjinia Osidental, e a ovest ko keło de Ohàio. El teritorio el ze formà a nordovest da ła banda pi' setetrional de el altopian de i Monti Apałaki, dełimità a łi riłievi de el Fronte de łi Ałigeini. Pi' a est el se pasa a el penepian de ła Gran Vałe de i Apałaki, daspò i se katan łi Monti Blé, ła banda kołinar de el Pedemonte e ła Pianura kostiera Atlàntega inte el kanton sudoriental. I fiumi prinsipałi łi ze el Dèłauer, ke el seña el konfin oriental, el Sasqkueèna e el Ohàio, ke el nase kua da ła konfluensa de el Ałigeini e de el Menaṅgahiła KöppenKöppen Cfa). Ła kavedal de el Stato ła ze ła sità de Èrisburg; łe sità pi' grande łe ze Filadelfia, Pitsburg e Èłentaun. El Stato el ze rapresentà a ła Kamera de i Rapresentanti da 18 deputai. I se koltivan sereałi, patate, tabako, fruti, verdure e foràjo. Łe se desfrutan łe gran risorse minerarie de karbon, petrołio, gas natural, fero e kobalto. Ła baze de ła ekonomia ła ze ła industria, in partikołar keła siderugega, daspò ła katieristega, ła grafega, ła petrolkimega, ła kartaria e ła ałimentar.